**OBEC LADOMIROV**

Obecné zastupiteľstvo v Ladomirovev zmysle § 4 ods. 3 písm. i) a § 4 ods. 5 písm. a) bod 3. zákona SNR č. 369/1990 Zb. o obecnom zriadení v znení neskorších predpisov **v y d á v a** pre územie obce Ladomirov toto

**VŠEOBECNE ZÁVÄZNÉ NARIADENIE**

**OBCE LADOMIROV**

**č. 04/2022**

**o určení pravidiel času predaja v obchode a času prevádzky služieb**

**na území obce Ladomirov**

Návrh VZN vyvesený na úradnej tabuli obce dňa: 08.06.2022

Návrh VZN zverejnený na elektronickej úradnej tabuli obce dňa: 08.06.2022

Lehota na predloženie pripomienok k návrhu VZN do (včítane): 22.06.2022

Doručené pripomienky v počte: 00

Vyhodnotenie pripomienok k návrhu VZN uskutočnené dňa: 28.06.2022

Vyhodnotenie pripomienok k návrhu VZN doručené poslancom dňa: 22.06.2022

VZN schválené Obecným zastupiteľstvom v Ladomirove dňa 28.06.2022 uznesením č. 1092022

VZN vyvesené na úradnej tabuli obce dňa 28.06.202213.; zvesený dňa 13.07.2022

VZN zverejnené na elektronickej úradnej tabuli obce: od 28.06.2022 do 13.07.2022

VZN zverejnené na internetovej stránke obce dňa: 13..07.2022

**VZN nadobúda účinnosť dňom 14.07.2022**

Mgr. Miroslav Kacarabčin

starosta obce

**§ 1**

**Úvodné ustanovenia**

Účelom tohto všeobecne záväzného nariadenia (ďalej len „nariadenia“) je

1. upraviť pravidlá času predaja v obchode a času prevádzky služieb na území obce Ladomirov pri prevádzkovaní obchodu a služieb podnikateľskými subjektami,
2. upraviť podmienky vydávania stanoviska k podnikateľskej činnosti podnikateľským subjektom, ak to neupravuje osobitný predpis, ktoré majú záujem vykonávať podnikateľskú činnosť na území obce Ladomirov,
3. chrániť občanov obce Ladomirov pred hlukom a inými rušivými vplyvmi v nočnom čase.

**§ 2**

**Vymedzenie základných pojmov**

1. Prevádzkareň je priestor, v ktorom sa prevádzkuje podnikateľská činnosť[[1]](#footnote-1) a na ktorý bolo príslušným stavebným úradom vydané právoplatné rozhodnutie o účele využívania na maloobchod a služby.
2. Podnikateľský subjekt je
3. osoba zapísaná v obchodnom registri[[2]](#footnote-2),
4. osoba, ktorá podniká na základe živnostenského oprávnenia[[3]](#footnote-3),
5. osoba, ktorá podniká podľa osobitných predpisov[[4]](#footnote-4).
6. Obchodná činnosť je najmä kúpa tovaru na účely jeho predaja konečnému spotrebiteľovi (maloobchod) alebo na účely jeho predaja iným prevádzkovateľom (veľkoobchod)[[5]](#footnote-5).
7. Pohostinská činnosť je najmä príprava a predaj jedál a nápojov, ak sa podávajú na priamu konzumáciu na mieste[[6]](#footnote-6).
8. Služba je najmä poskytovanie opráv a údržby vecí, preprava osôb a tovaru, iné práce a výkony na uspokojovanie ďalších potrieb[[7]](#footnote-7).
9. Hluk je rušivý, obťažujúci, nepríjemný, nežiadúci, neprimeraný alebo škodlivý zvuk, ktorý spôsobuje porušenie povinností a limitov stanovených osobitným predpisom[[8]](#footnote-8).
10. Čas predaja v obchode a čas prevádzky služieb (ďalej len „prevádzková doba“ alebo „prevádzkový čas“) je časovo obmedzená ohraničená časť dňa, počas ktorej sa vykonáva predaj tovaru alebo poskytovanie služby spotrebiteľom.
11. Nočný čas (referenčný časový interval pre noc/nočný pokoj) je časový úsek dňa od 22.00 hod. do 06.00 hod.
12. Uzavretou spoločnosťou je skupina osôb, ktorá sa zdržiava v prevádzkarni so súhlasom oprávnenej osoby (podnikateľ, prevádzkovateľ, poverená osoba), pričom nejde o verejne prístupnú akciu.
13. Sezónne exteriérové sedenie je externé rozšírenie odbytovej plochy na verejnom priestranstve alebo na súkromnom pozemku, alebo nachádzajúce sa v dvorových častiach a na terasách objektov, patriace k prevádzkovej jednotke zriadené na území obce.
14. Hudobná produkcia je hudba určená na tanečnú zábavu, diskotéku, reprodukovaná technickým zariadením, živá hudba na počúvanie alebo koncertné vystúpenie, spev a pod.
15. Prísluchová hudba je hudba určená na počúvanie reprodukovaná technickým zariadením alebo akustickými prístrojmi, pričom nejde o hudobnú produkciu.

**§ 3**

**Určenie prevádzkovej doby**

1. Pre územie obce Ladomirov sa určuje prevádzková doba takto:
2. v prevádzkarňach s obchodnou činnosťou a v prevádzkarňach poskytujúcich služby

pondelok – nedeľa v rozsahu 06.00 hod. až 22.00 hod.

1. v prevádzkarňach s pohostinskou činnosťou v interiéri

pondelok – nedeľa v rozsahu 06.00 hod. až 24.00 hod.

1. v prevádzkarňach s pohostinskou činnosťou na sezónnych exteriérových sedeniach

pondelok – nedeľa v rozsahu 06.00 hod. až 23.00 hod.

1. v prevádzkarňach s pohostinskou činnosťou počas konania neverejného podujatia pre uzavretú spoločnosť

pondelok – nedeľa bez obmedzenia

1. Hudobnú produkciu v prevádzkarňach možno vykonávať v nasledujúcom rozsahu:

pondelok – nedeľa 08.00 hod. až 22.00 hod.

Mimo tohto času je možná v prevádzkarni len prísluchová hudba. To sa netýka hudobnej produkcie počas konania jednorazových akcií ako sú svadby, rodinné oslavy, diskotéky, tanečné zábavy a pod. Konanie týchto akcií je prevádzkovateľ povinný oznámiť obecnému úradu.

1. Pri prechode z 31. 12. bežného roka na 01. 01. nasledujúceho roka je prevádzková doba všetkých prevádzkarní neobmedzená.

**§ 4**

**Povinnosti podnikateľských subjektov**

1. Podnikateľský subjekt určí vo svojej prevádzkarni prevádzkovú dobu určenú pre spotrebiteľa[[9]](#footnote-9) v rámci rozsahu určenom v tomto nariadení.
2. Podnikateľský subjekt je povinný oznámiť písomnou formou Obci Ladomirov určenú prevádzkovú dobu, prípadne zmenu prevádzkovej doby v zriadenej prevádzkarni a to najneskôr 3 dni pred zahájením činnosti prevádzkarne alebo 3 dni pred vykonaním zmeny prevádzkovej doby v prevádzkarni.
3. Podnikateľský subjekt, ktorý pred účinnosťou tohto nariadenia mal prevádzkový čas upravený inak, ako je uvedené v tomto nariadení, upraví prevádzkový čas v súlade s § 3 tohto nariadenia, najneskôr do 3 mesiacov po nadobudnutí účinnosti tohto nariadenia.
4. Podnikateľský subjekt je povinný pri vykonávaní podnikateľskej činnosti prispôsobiť činnosť prevádzkarne tak, aby sa návštevníci po povolenom prevádzkovom čase nezdržiavali v prevádzkarni.
5. Podnikateľský subjekt je povinný zabezpečiť, aby pri činnosti prevádzkarne bol dodržaný určený prevádzkový čas a aby nedochádzalo k rušeniu nočného pokoja a verejného poriadku priamym dôsledkom činnosti prevádzkarne.
6. Pri dočasnom uzavretí prevádzkarne je podnikateľský subjekt povinný na mieste, kde je uvedená prevádzková doba, označiť začiatok a koniec uzavretia a to najneskôr 24 hodín pred dočasným uzavretí prevádzkarne za predpokladu, že prevádzkareň bude uzavretá dlhšie ako jeden deň[[10]](#footnote-10).
7. Po zrušení prevádzkarne podnikateľský subjekt písomne informuje mesto o tom, kde a kto je povinný vyrovnať záväzky voči spotrebiteľom, najmä to, kde môže spotrebiteľ uplatniť svoju reklamáciu a o dátume zrušenia prevádzkarne[[11]](#footnote-11).

**§ 5**

**Osobitné ustanovenie o podnikateľskej činnosti**

Obec Ladomirov vydáva súhlas, záväzné stanovisko, stanovisko alebo vyjadrenie k podnikateľskej a inej činnosti právnických osôb a fyzických osôb a k umiestneniu prevádzky na území obce[[12]](#footnote-12).

**§ 6**

**Záverečné ustanovenie**

Toto všeobecne záväzné nariadenie bolo schválené uznesením Obecného zastupiteľstva v Ladomirove č109. dňa 28.06.2022 a nadobúda účinnosť ..14.07.2022.

Mgr. Miroslav Kacarabčin

starosta obce

1. *§ 17 ods. 1 zákona č. 455/1991 Zb. o živnostenskom podnikaní v znení neskorších predpisov* [↑](#footnote-ref-1)
2. *§ 27 ods. 2 zákona č. 513/1991 Zb. Obchodný zákonník v znení neskorších predpisov*  [↑](#footnote-ref-2)
3. *§ 10 zákona č. 455/1991 Zb. o živnostenskom podnikaní v znení neskorších predpisov* [↑](#footnote-ref-3)
4. *napr. zákon č. 362/2011 Z. z. o liekoch a zdravotníckych pomôckach v znení neskorších predpisov, zákon č. 416/2011 Z. z. o prechode niektorých pôsobností z orgánu štátnej správy obce a vyššie územné celky v znení neskorších predpisov, zákon č. 17/2005 Z. z. o hazardných hrách a o zmene a doplnení niektorých zákonov v znení neskorších predpisov* [↑](#footnote-ref-4)
5. *§ 33 písm. a) a § 34 zákona č. 455/1991 Zb. o živnostenskom podnikaní v znení neskorších predpisov* [↑](#footnote-ref-5)
6. *§ 38 ods. 1 zákona č. 455/1991 Zb. o živnostenskom podnikaní v znení neskorších predpisov* [↑](#footnote-ref-6)
7. *§ 43 zákona č. 455/1991 Zb. o živnostenskom podnikaní v znení neskorších predpisov* [↑](#footnote-ref-7)
8. *vyhláška MZ SR č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí*  [↑](#footnote-ref-8)
9. *§ 15 ods. 1 písm. c) zákona č. 250/2007 Z. z. o ochrane spotrebiteľa a o zmene zákona SNR č. 372/1990 Zb. o priestupkoch v znení neskorších predpisov* [↑](#footnote-ref-9)
10. *§ 15 ods. 4 zákona č. 250/2007 Z. z. o ochrane spotrebiteľa a o zmene zákona SNR č. 372/1990 Zb. o priestupkoch v znení neskorších predpisov* [↑](#footnote-ref-10)
11. *§ 15 ods. 4 zákona č. 250/2007 Z. z. o ochrane spotrebiteľa a o zmene zákona SNR č. 372/1990 Zb. o priestupkoch v znení neskorších predpisov* [↑](#footnote-ref-11)
12. *§ 4 ods. 3 písm. d) zákona č. 369/1990 o obecnom zriadení v znení neskorších predpisov* [↑](#footnote-ref-12)